«Մաքուր երկիր» ՍՊԸ-ն Հայաստանում միակ ընկերությունն է, որն աղբը պոլիէթիլենային պարկերով է հավաքում: «Բնակչությանը կանաչ եւ սեւ պարկեր ենք բաժանում· կանաչում՝ լցնում են թուղթը, պոլիէթիլենն ու պլաստիկը, իսկ սեւում՝ խառը կենցաղային աղբը: Աղբը հավաքում ենք հստակ սահմանված ժամանակացույցով: Աղբատար մեքենաները համայնքներից յուրաքանչյուրում շրջում են շաբաթը մեկ-երկու անգամ, աղբը հավաքում են ու փոխարենը նոր պարկեր են տրամադրում: Վեդի քաղաքում ամեն օր է աղբավաքում իրականացվում»,- ներկայացնում է «Մաքուր երկիր» ՍՊԸ-ի տնօրեն Յուրա Հարությունյանը: